CELEX: 52003PC0305
Language: da
Date: 2003-06-24
Title: Forslag til Rådets afgørelse om nedsættelse af et udvalg for social beskyttelse

Avis juridique important

|

52003PC0305

Forslag til Rådets afgørelse om nedsættelse af et udvalg for social beskyttelse  /* KOM/2003/0305 endelig udg. - CNS 2003/0133 */  

Forslag til RÅDETS AFGØRELSE om nedsættelse af et udvalg for social beskyttelse(forelagt af Kommissionen)BEGRUNDELSE1. IndledningNice-traktaten trådte i kraft den 1. februar 2003. Ifølge EF-traktatens nye artikel 144 skal der nedsættes et udvalg for social beskyttelse af rådgivende karakter, der skal fremme samarbejdet om social beskyttelse mellem medlemsstaterne samt mellem disse og Kommissionen. Et Udvalg for Social Beskyttelse med lignende karakter og mål blev nedsat ved Rådets afgørelse af 29. juni 2000 (2000/436/EF), og det har fungeret siden. Nærværende afgørelse har først og fremmest en proceduremæssig begrundelse, nemlig at nedsætte udvalget i overensstemmelse med det nye retsgrundlag. Hvad angår afgørelsens nærmere indhold adskiller forslaget sig på tre punkter fra den eksisterende afgørelse. Årsagen hertil forklares nedenfor.2. RetsgrundlagUdvalget for Social Beskyttelse blev nedsat ved Rådets afgørelse af 29. juni 2000 (2000/436/EF) med EF-traktatens artikel 202 som retsgrundlag. Med vedtagelsen af dette forslag til afgørelse ophæves den foregående afgørelse.I artikel 144 i EF-traktaten, som ændret ved Nice-traktaten, hedder det:-"Rådet nedsætter efter høring af Europa-Parlamentet et udvalg for social beskyttelse af rådgivende karakter, der skal fremme samarbejdet om social beskyttelse mellem medlemsstaterne samt mellem disse og Kommissionen. Udvalget har til opgave:-at følge den sociale situation og udviklingen i politikkerne vedrørende social beskyttelse i medlemsstaterne og i Fællesskabet-at fremme udvekslingen af oplysninger, erfaringer og god praksis mellem medlemsstaterne og med Kommissionen-med forbehold af artikel 207 at udarbejde rapporter, afgive udtalelser eller iværksætte andre aktiviteter på de områder, der hører under dets kompetence, på Rådets eller Kommissionens anmodning eller på eget initiativ.-Under udøvelsen af sit mandat etablerer udvalget hensigtsmæssige kontakter med arbejdsmarkedets parter.-Hver medlemsstat og Kommissionen udpeger to medlemmer af udvalget."Forslaget til afgørelse har derfor artikel 144 som retsgrundlag.3. Foreslåede ændringer af det nærmere indhold3.1. Udvalgets opgaverArtikel 144 udvider udvalgets opgaver i forhold til dem, der er fastsat i afgørelse 2000/436/EF. Det fastsættes, at udvalget bl.a. skal "følge den sociale situation og udviklingen i politikkerne vedrørende social beskyttelse ..." (ordene i kursiv er nye). Forslaget til afgørelse anvender traktatens ordlyd.3.2. Formulering vedrørende udarbejdelse af rapporterI artikel 1, stk. 2, i Rådets afgørelse 2000/436/EF hed det bl.a. om opgaverne for Udvalget for Social Beskyttelse:-med forbehold af traktatens artikel 207 at udarbejde en årsberetning om social beskyttelse, som skal forelægges for Rådet, og hvori der redegøres for de foranstaltninger, der er truffet for at nå de mål, Rådet har fastlagt.Henvisningen til udarbejdelsen af en årsberetning om social beskyttelse var en opfølgning af Kommissionens forslag herom i dens meddelelse "En samordnet strategi til modernisering af den sociale beskyttelse" (KOM(1999) 347 endelig udg. af 14. juli 1999). Denne opgave har i praksis ikke været en prioritet for udvalget som følge af de andre mandater, det har fået, navnlig fra Det Europæiske Råd i Lissabon og efterfølgende møder i Det Europæiske Råd. Der er kun blevet udarbejdet én rapport i 2002 vedrørende situationen i 2001. Dertil kommer, at Kommissionen i et forslag, som den vil behandle samtidig med dette forslag til afgørelse, vil foreslå nye arbejdsmetoder og -procedurer for tilrettelæggelsen af politiksamarbejdet om social beskyttelse, i henhold til hvilket årsrapporten får en anden funktion.Formuleringen vedrørende udarbejdelse af rapporter i den nye artikel 144 (jf. afsnit 2) er mere generel og siger ikke noget endeligt om spørgsmålet om en årsrapport fremover. Kommissionen foreslår i artikel 1, stk. 2, i forslaget til afgørelse, at traktatens formulering i artikel 144 følges på dette punkt.3.3. Ligelig deltagelse af mænd og kvinder i delegationerne i udvalgetArtikel 2, stk. 1, indeholder forslaget vedrørende medlemmerne af udvalget. Det foreslås, at der indsættes et nyt punktum, hvor medlemsstaterne opfordres til sikre, at mænd og kvinder er ligeligt repræsenteret i deres delegationer.2003/0133 (CNS)Forslag til RÅDETS AFGØRELSE om nedsættelse af et udvalg for social beskyttelseRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 144,under henvisning til forslag fra Kommissionen [1],[1]  EUT C ... af..., s. ...under henvisning til udtalelse fra Europa-Parlamentet [2], og[2]  EUT C ... af..., s. ...ud fra følgende betragtninger:(1) Kommissionen fremsatte i sin meddelelse "En samordnet strategi til modernisering af den sociale beskyttelse" af 14. juli 1999 [3] en række forslag med henblik på at styrke samarbejdet inden for social beskyttelse, bl.a. ved at nedsætte en gruppe af højtstående embedsmænd.[3]  KOM(1999) 347 endelig udg.(2) I sin beslutning af 16. februar 2000 bifaldt Europa-Parlamentet Kommissionens meddelelse og nedsættelsen af en sådan gruppe.(3) I Rådets konklusioner af 17. december 1999 om styrkelse af samarbejdet om modernisering og forbedring af den sociale beskyttelse [4] støttede Rådet Kommissionens forslag om at etablere en mekanisme for et styrket samarbejde som resultat af arbejdet i en gruppe af højtstående embedsmænd med henblik på gennemførelsen af denne aktion. Rådet understregede, at et sådant samarbejde burde omfatte alle former for social beskyttelse og om nødvendigt burde bistå medlemsstaterne med at forbedre og styrke deres sociale beskyttelsesordninger i overensstemmelse med deres nationale prioriteter. Det mindede om medlemsstaternes beføjelser med hensyn til udformningen og finansieringen af den sociale beskyttelse og det tilsluttede sig de fire overordnede mål, som Kommissionen har fastlagt som led i indsatsen for at modernisere de sociale beskyttelsesordninger, nemlig at sørge for, at det kan betale sig at arbejde og at sikre en fast indkomst, at sikre pensionerne og gøre pensionsordningerne bæredygtige, at fremme social integration og at sikre bæredygtig sundhedspleje af høj kvalitet. Endelig anerkendte Rådet, at de finansielle aspekter er fælles for alle disse mål.[4]  EFT C 8 af 12.1.2000, s. 7.(4) I konklusionerne fra Det Europæiske Råd i Lissabon den 23.-24. marts 2000 anerkendte formandskabet den betydning, social beskyttelse har i forbindelse med videreudvikling og modernisering af en aktiv og dynamisk velfærdsstat i Europa, og det opfordrede Rådet til at styrke samarbejdet mellem medlemsstaterne gennem udveksling af erfaringer og god praksis på grundlag af forbedrede informationsnetværk.(5) Det Europæiske Råd har på mødet i Nice og på efterfølgende møder tilsluttet sig det arbejde, der udføres af Udvalget for Social Beskyttelse for på fællesskabsplan at fremme udveksling af politikker vedrørende social beskyttelse.(6) Udvalget for Social Beskyttelse, der blev nedsat ved Rådets afgørelse 2000/436/EF [5], har klart været til gavn som et rådgivende organ for såvel Rådet som Kommissionen og har aktivt bidraget til udviklingen af den åbne koordinationsmetode, der blev indført af Det Europæiske Råd i Lissabon.[5]  EFT L 172 af 12.7.2000, s. 26.(7) Efter at Nice-traktaten er trådt i kraft den 1. februar 2003, bør det eksisterende Udvalg for Social Beskyttelse erstattes af et udvalg, der får samme navn, og som får tillagt supplerende opgaver, således at det eksisterende udvalgs arbejde kan videreføres. Afgørelse 2000/436/EF bør derfor ophæves med virkning fra det tidspunkt, hvor det nye Udvalg for Social Beskyttelse påbegynder sin virksomhed -TRUFFET FØLGENDE AFGØRELSE:Artikel 11. Der nedsættes et udvalg for social beskyttelse af rådgivende karakter (i det følgende benævnt "udvalget"), der skal fremme samarbejdet om social beskyttelse mellem medlemsstaterne samt mellem disse og Kommissionen i fuld overensstemmelse med traktaten og under hensyn til de beføjelser, der tilkommer Fællesskabets institutioner og organer.2. Udvalget har til opgave:a) at følge den sociale situation og udviklingen i politikkerne vedrørende social beskyttelse i medlemsstaterne og i Fællesskabetb) at fremme udvekslingen af oplysninger, erfaringer og god praksis mellem medlemsstaterne og med Kommissionenc) med forbehold af traktatens artikel 207 at udarbejde rapporter, afgive udtalelser eller iværksætte andre aktiviteter på de områder, der hører under dets kompetence, på Rådets eller Kommissionens anmodning eller på eget initiativ.3. Udvalget skal, i det omfang det er hensigtsmæssigt, samarbejde med andre relevante organer og udvalg vedrørende sociale forhold samt økonomisk politik, f.eks. Beskæftigelsesudvalget og Udvalget for Økonomisk Politik.4. Under udøvelsen af sit mandat etablerer udvalget hensigtsmæssige kontakter med arbejdsmarkedets parter.Artikel 21. Hver medlemsstat udpeger to repræsentanter til udvalget, som desuden består af to repræsentanter for Kommissionen. Repræsentanterne kan bistås af to suppleanter.Medlemsstaterne og Kommissionen skal bestræbe sig på at sikre, at mænd og kvinder er ligeligt repræsenteret i delegationerne.2. Udvalget kan gøre brug af eksterne eksperter, når dette er påkrævet.Artikel 31. Udvalget vælger en formand blandt medlemsstaternes repræsentanter for en toårig periode, som ikke kan forlænges.Formanden bistås af fire næstformænd, hvoraf de to vælges af udvalget blandt dets medlemmer for en toårig periode. Den tredje næstformand repræsenterer den medlemsstat, som har formandskabet i Rådet, og den fjerde repræsenterer den medlemsstat, som efterfølgende får formandskabet.2. Formanden indkalder til møde i udvalget, enten på eget initiativ eller på anmodning af mindst halvdelen af udvalgets medlemmer.3. Udvalget fastsætter selv sin forretningsorden. Udgifterne refunderes i overensstemmelse med de gældende administrative bestemmelser.4. Kommissionen stiller analytisk og organisatorisk støtte til rådighed for udvalget. Den udpeger en af sine ansatte til sekretær, som handler efter instruks fra udvalget, når den pågældende bistår udvalget med at udføre sine opgaver.Kommissionen holder kontakt med Rådets Generalsekretariat om afholdelsen af møder.Artikel 4Udvalget kan overlade behandlingen af særlige spørgsmål til suppleanterne eller kan nedsætte arbejdsgrupper med dette formål. I så fald fungerer et ordinært medlem af eller en suppleant i udvalget eller en tjenestemand fra Kommissionen, der udnævnes af udvalget, som formand.Arbejdsgrupperne kan anmode eksperter om bistand.Artikel 5Afgørelse 2000/436/EF ophæves med virkning fra det tidspunkt, det udvalg, der nedsættes ved nærværende afgørelse, afholder sit første møde. Udvalgets første møde finder sted senest fire måneder efter datoen for vedtagelsen af denne afgørelse.Udfærdiget i Bruxelles, denPå Rådets vegneFormandFINANSIERINGSOVERSIGT1. Foranstaltningens betegnelseNedsættelse af et udvalg for social beskyttelse.2. BudgetpostA-7031 Udvalg og komitéer, hvis høring er obligatorisk.A-7010 Tjenesterejse- og befordringsudgifter samt andre udgifter i forbindelse hermed.3. RetsgrundlagArtikel 144 i EF-traktaten, som ændret ved Nice-traktaten.4. Beskrivelse af Foranstaltningen4.1 Generelt formålI Rådets konklusioner af 17.  december 1999 om styrkelse af samarbejdet om modernisering og forbedring af den sociale beskyttelse (2000/C 8/7) støttede Rådet Kommissionens forslag om at etablere en mekanisme for et styrket samarbejde i form af en gruppe af højtstående embedsmænd. Den 29. juni 2000 nedsatte Rådet ved afgørelse 2000/436/EF et udvalg for social beskyttelse af rådgivende karakter, der skal fremme samarbejdet om social beskyttelse mellem medlemsstaterne samt mellem disse og Kommissionen. Nærværende afgørelse har til formål at nedsætte udvalg for social beskyttelse med lignende karakter og et mål med det nye retsgrundlag i traktaten: artikel 144 i EF-traktaten, som ændret ved Nice-traktaten. Med vedtagelsen af dette forslag til afgørelse ophæves den foregående afgørelse.4.2 Foranstaltningens varighed og nærmere bestemmelser for dens forlængelseUbestemt.5. Klassifikation af udgifterne/indtægterne5.1 Obligatoriske udgifter/Ikke-obligatoriske udgifterIkke-obligatoriske udgifter.5.2 Opdelte bevillinger/Ikke-opdelte bevillingerIkke-opdelte bevillinger.5.3 IndtægtstypeIndtægtstype: ikke relevant.6. Indtægternes/udgifternes art100% tilskud til det nødvendige personale og dækning af mødeomkostningerne.7. Finansielle virkningerIngen virkning på driftsomkostningerne; med hensyn til de administrative omkostninger se punkt 10.8. Forholdsregler mod svigOmkostningerne vil blive dækket i overensstemmelse med de normale administrative bestemmelser for betaling af udgifter til eksperter, der indbydes til at deltage i møder.9. Oplysninger om omkostningseffektiviteten9.1 Specifikke og kvantificerbare mål, målgruppeAt nedsætte et udvalg for social beskyttelse, der skal bistå Rådet med at udføre dets opgaver på området social beskyttelse i overensstemmelse med traktaten og under hensyn til EU-institutionernes og -organernes beføjelser.Udvalget skal navnlig have ansvar for følgende:-at følge den sociale situation og udviklingen i politikkerne vedrørende social beskyttelse i medlemsstaterne og i Fællesskabet-at fremme udvekslingen af oplysninger, erfaringer og god praksis mellem medlemsstaterne og med Kommissionen-at udarbejde rapporter, afgive udtalelser eller iværksætte andre aktiviteter på de områder, der hører under dets kompetence, på Rådets eller Kommissionens anmodning eller på eget initiativ-i det omfang det er hensigtsmæssigt, at samarbejde med andre relevante organer og udvalg vedrørende sociale forhold samt økonomisk politik, f.eks. Beskæftigelsesudvalget og Udvalget for Økonomisk Politik-at etablere hensigtsmæssige kontakter med arbejdsmarkedets parter.9.2 Begrundelse for foranstaltningenI sin meddelelse "En samordnet strategi til modernisering af den sociale beskyttelse" (KOM(1999) 347 endelig udg. af 14. juli 1999) foreslog Kommissionen et tættere samarbejde inden for social beskyttelse baseret på udveksling af erfaringer, samråd og evaluering af den nuværende politiske udvikling med henblik på at indkredse bedste praksis på området. I det øjemed nedsatte Rådet først en midlertidig gruppe af højtstående embedsmænd med henblik på gennemførelsen af denne aktion (Rådets konklusioner af 17.  december 1999 om styrkelse af samarbejdet om modernisering og forbedring af den sociale beskyttelse (2000/C 8/7)), og dernæst nedsatte det et udvalg for social beskyttelse, som skulle videreføre arbejdet (Rådets afgørelse af 29.  juni 2000, EFT L 172/26 af 12. juli 2000). Siden da har Rådet og Det Europæiske Råd regelmæssigt givet Udvalget for Social Beskyttelse i opdrag at beskæftige sig med forskellige spørgsmål vedrørende social beskyttelse under det brede strategiske mål for den socioøkonomiske politik, som blev fastlagt af Det Europæiske Råd i Lissabon i marts 2000.9.3 Opfølgning og evaluering af foranstaltningenUdvalget skal udarbejde udtalelser og rapporter til Rådet (beskæftigelse og social- og arbejdsmarkedspolitik), Det Europæiske Råd og Kommissionen.9.4 BudgetsammenhængenDe planlagte foranstaltninger er omfattet af GD EMPL's budget.10. Udgifter til administration (Det almindelige budgets del a, sektion iii)10.1 Indvirkningen på antallet af stillinger&gt;TABELPOSITION&gt;Det eksisterende udvalg fungerer på nuværende tidspunkt med det angivne personale.10.2 De supplerende menneskelige ressourcers samlede finansielle indvirkningEUR&gt;TABELPOSITION&gt;Beløbene skal svare til de samlede udgifter til de supplerende stillinger for foranstaltningens samlede varighed, hvis foranstaltningen er af bestemt varighed, og til udgifterne for 12 måneder, hvis den er af ubestemt varighed.10.3 Forøgelse af andre udgifter til administration som følge af foranstaltningenRejseudgifterne for nationale eksperter vil blive dækket i overensstemmelse med gældende regler. Udvalgets møder tilrettelægges af Kommissionen og afholdes i Kommissionens lokaler. Kommissionen stiller tolke til rådighed. Det skønnes, at udvalget vil holde ca. 11 møder om året, og at undergruppen vedrørende indikatorer vil holde 8 møder om året.Disse 11 møder (30 deltagere) skønnes at ville koste omkring 250 000 EUR årligt. Undergruppen vedrørende indikatorer vil holde ca. 8 møder om året. Disse møder (15 deltagere) skønnes at ville koste omkring 78 000 EUR årligt, så det samlede beløb, der afholdes over budgetpost A 7031, udgør 328 000 EUR.EUR&gt;TABELPOSITION&gt;De anførte udgifter svarer til udgifterne til det eksisterende udvalg.De anførte beløb skal svare til de samlede udgifter som følge af foranstaltningen, hvis den er af bestemt varighed, eller til udgifterne i 12 måneder, hvis foranstaltningen er af ubestemt varighed.De nødvendige personalemæssige og administrative ressourcer vil blive dækket via tildelingen til det ansvarlige GD inden for rammerne af de årlige tildelingsprocedurer.Alle udgifter, der er opført under afsnit A7, vil blive dækket via den årlige bevilling til administrative omkostninger.